NaiveNeuron/SloPal huggingface dataset:
Mesterová, Zuzana, poslankyňa NR SR (2024-02-06):
Ďakujem pekne za slovo, pán predsedajúci. Pani poslankyňa Jurík vo svojom príspevku sa dotkla tej trestnej činnosti, ktorá najzraniteľnejším spôsobom zasahuje do ľudských práv. Na tomto kontraste najviac vidíme, že ako je vládny návrh zákona neúplný a nedôsledný, pretože keď už raz predkladáme takú komplexnú zmenu Trestného zákona, tak ja mám za to, že by mala riešiť naozaj všetky najzávažnejšie aspekty, ktoré, a vady, ktoré Trestný zákon a trestný nejaký proces obsahuje. A my už, to už bola druhá alebo tretia len dnes oblasť, ktorú sme zaznamenali, ktorá nie je riešená. A táto má naozaj ďalekosiahle dôsledky a veľmi zraňujúce do budúcnosti tých obetí na ľudských právach a ktoré môžu naozaj napáchať aj sekundárne škody, nielen tie primárne, ktoré sa stanú pri páchaní trestnej činnosti, ale aj tie, ktoré nastanú na jej základe do budúcna. A my už to tak akože pred voľbami sme počúvali, ako nutné sú predčasné voľby, lebo už konečne treba zastabilizovať túto krajinu a priniesť nejakú odbornosť, pokoj a poriadok. No a teraz vlastne počúvame výhovorky, že však aj predchádzajúca vláda to isté robila. A vždy, keď poukazujeme na to, že je skrátené legislatívne konanie v rozpore so zákonom, tak počúvame ako argument a čo sa tu dialo pred troma rokmi. No, čo sa tu dialo pred troma rokmi, nie je úplne podstatné, vládna koalícia, lebo vy ste garantovali, že ste to prišli zastaviť. Tak ja nechápem, prečo v tom potom pokračujete. Ďakujem.
Smolíková, Eva, poslankyňa NR SR (2016-06-14):
Ďakujem pekne, pán predsedajúci. Vážené panie poslankyne, vážení páni poslanci, vážení prítomní v súlade s § 73 zákona o rokovacom poriadku som bola určená Výborom Národnej rady pre vzdelávanie, vedu, mládež a šport za spravodajkyňu k návrhu uvedeného zákona (tlač č. 129). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavoprávny výbor Národnej rady Slovenskej republiky a Výbor Národnej rady Slovenskej republiky pre vzdelanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory, ako aj gestorský výbor prerokovali ihneď. Prosím, pán predseda, otvorte všeobecnú rozpravu. (Ruch v sále.)
J. Ivančo, poslanec: (2006-08-03):
K pani poslankyni Košútovej. Odborné vzdelávanie je podľa mňa takisto problémom. Problémom je preto, lebo jednoducho veľa zdrojov išlo do odmeňovania, do rovnostárskeho odmeňovania, nešlo do motivácie učiteľov k tomu, aby jednoducho boli odmeňovaní za výkon, za svoju prípravu, za svoje vzdelávanie, nešli peniaze do toho, aby sme dávali ich do didaktickej techniky, jednoducho sme nedávali do škôl, ale do tabuliek. A to berieme trošku ako aj chybu našu. Chceme tento systém zmeniť a sme presvedčení aj o tom, že jednoducho nastal čas, aby ďalšie obdobie bolo práve o tom, lebo platy máme na úrovni priemernej mzdy v národnom hospodárstve. Treba tam dať motiváciu novú. Čo sa týka pána poslanca Petráka, myslím si, že došlo tu trošku akože k neporozumeniu toho, čo sa povedalo. Ja som hovoril o vzdelávacích poukazoch, ktoré sa doteraz dávali na mimovyučovaciu činnosť. A tá mimovyučovacia činnosť sa robila v školách, ktoré sú zriadené obcami, robila sa pre deti, ktoré bývajú v obci, v meste a tak ďalej, a myslím si, že je stále lepšie, keď tie peniaze zostanú v škole a nepôjdu  mestskému alebo obecnému úradu a im niektorá časť tam môže aj zostať. A čo sa týka tých cirkevných a súkromných škôl, ja nechcem, aby vláda podporovala len cirkevné a len súkromné, ja chcem, aby vláda podporovala aj cirkevné, aj súkromné, pretože už sú tu a mnohé sú kvalitné. Ďakujem pekne. (Potlesk.)
Tóth, Tibor, poslanec NR SR (2011-07-12):
Pán predsedajúci, dajte, prosím vás, hlasovať, aby Národná rada tento zákon posunula do druhého čítania.
Bugár, Béla, podpredseda NR SR (2019-09-12):
V poriadku, akceptujeme. Teraz budeme pokračovať posledným bodom pána ministra Gála, a to je Informácia o vydaných aproximačných nariadeniach vlády Slovenskej republiky v I. polroku 2019 a o zámere prijímania aproximačných nariadení vlády Slovenskej republiky v II. polroku 2019 (tlač 1562). Pán minister, máte slovo.
Svrček, Miloš, poslanec NR SR (2020-09-02):
Ďakujem pekne, pán predsedajúci. Vážené kolegyne, kolegovia, najprv budeme hlasovať o pripomienke prezidentky pod bodom 1. Odporúčanie gestorského výboru je schváliť.
Varga, Ivan, poslanec NR SR (2010-07-08):
Sľubujem. (Potlesk.)
Jurinová, Erika, podpredsedníčka NR SR (2015-05-22):
Ďakujem pekne, pán spravodajca. Na vaše vystúpenie sú štyri faktické poznámky. Uzatváram možnosť. A dávam slovo pánovi poslancovi Bublavému.
P. Paška, predseda NR SR: (2008-02-12):
Nech sa páči, pani poslankyňa Vášáryová.
Dostál, Ondrej, poslanec NR SR (2019-10-24):
Ona hovorila o tom, že vy nemáte predsedať tejto schôdzi. Majko a Lacko... (Prerušenie vystúpenia predsedajúcim.)
Pellegrini, Peter, predseda NR SR (2014-11-27):
Ďakujem. Poprosím uviesť do záznamu. Pán predseda Blaha.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 88, proti 8, zdržalo sa 36. Uvedený návrh sme schválili.
B. Bugár, podpredseda NR SR: (2002-07-03):
M. Podhradská, poslankyňa: Ďakujem za slovo, pán podpredseda. Kolega Jarjabek hovoril o zodpovednosti, ja sa dotknem iného výroku pána poslanca Prokopoviča. Hovorili ste, obvinili ste nás, že máme plné ústa Európskej únie a robíme všetko pre to, aj dnešný krok, na to, aby sme poškodili Slovenskú republiku v zahraničí. Pán kolega, naozaj len trpko sa pousmejem nad týmto vaším konštatovaním, lebo sa vlastne dosvedčujete, že jednoducho pravda je na opačnej strane. Vy máte plné ústa Európskej únie a už vidím, ako sa Európska únia trasie, ako sa štát s vyše 20-percentnou nezamestnanosťou, s vysokým deficitom štátneho rozpočtu, s obrovskou zahraničnou zadlženosťou, ktorú sa podarilo Dzurindovej vláde vytiahnuť až na 531 miliárd korún, ako sa trasú, kedy už budeme členmi Európskej únie. Bude to naozaj krásny dar pre nich. Ešte jednu poznámku si dovolím povedať. Keď už toľko hovoríte, čo urobila Mečiarova vláda. Mečiarova vláda udelila v rokoch 1995 - 1998 štátne záruky za 74 miliárd korún, ale bolo aj vidieť robotu, za tých 74 mikuárd korún sa stavali diaľnice, dokončilo sa vodné dielo v Gabčíkove, postavila atómka v Mochovciach. Dzurindova vláda, naopak, v rokoch 1999 - 2001 rozdala záruky za 139 miliárd korún a aký je výsledok? Dnes sme sa dozvedeli napríklad, že za tieto peniaze so štátnou zárukou vo výške 75 miliónov išlo na ten zaujímavý obchod, ktorý tu spomínal pred chvíľou pán Lackovič. Tá podarená železničná spoločnosť, kde k vysokému manažmentu patrí aj brat pána Dzurindu, odkúpila od istej košickej firmy pohľadávky vo výške 75 mililónov, firma skrachovala po štyroch dňoch a tie peniaze zaplatili zo štátnej záruky. Aj tomu sa hovorí zodpovednosť! (Zaznel zvuk časomiery.)
Puci, Róbert, poslanec NR SR (2017-05-10):
Dajte, prosím, hlasovať o štvrtom pozmeňujúcom návrhu pána poslanca Galeka a pani poslankyne Kiššovej.
Bugár, Béla, podpredseda NR SR (2017-05-11):
Na stoloch ani nemusíte mať, to sa nerozdáva (reakcie z pléna). A vy dobre viete, že na stoloch to nemáte. Takže teraz pristúpime k hlasovaniu o bode 21 schváleného programu. Ak trváte na hlasovaní, pán poslanec Laurenčík, o vašom procedurálnom návrhu môžeme. Nech sa páči, budeme hlasovať o tom, aby sme o tomto návrhu zákona hlasovali až budúci týždeň, lebo zajtra hlasovanie nie je. Nech sa páči, prezentujme sa a hlasujme. (Hlasovanie.) Prítomných 138, za 47, proti 68, zdržalo sa 23 poslancov. Procedurálny návrh nebol prijatý. Teraz prosím pána poslanca Bublavého, aby ako spravodajca z výboru pre verejnú správu a regionálny – nie Beblavý, ale Bublavý – aby ako spravodajca z výboru uvádzal hlasovanie k návrhu poslancov Bernaťáka, Glváča, Jarjabka, Glendu a Bugára na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva (tlač 451). Nech sa páči. (Hlasovanie o návrhu poslancov Národnej rady Slovenskej republiky Tibora Bernaťáka, Martina Glváča, Dušana Jarjabka, Tibora Glendu a Bélu Bugára na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 451.)
Paška, Pavol, predseda NR SR (2014-05-27):
(Hlasovanie.) 130 prítomných, 88 proti, 42 sa zdržalo. Bod 6 sme neschválili.
Kaník, Ľudovít, poslanec NR SR (2012-07-31):
No, pán Číž už odišiel, takže diskutovať je nutné, len keď chceme diskutovať, nemažme skracovať diskusiu. To je aká diskusia? Pán Blaha, on zostáva. Ja chápem, pán poslanec Blaha, že vy nie ste ekonóm, tak vidíte to svojimi takými nejakými politologickými alebo ideologickými očami. Okej. Ale ťažko môžu chudobní chudobnieť a bohatí bohatnúť, keď každý si tam odkladá 9 % a tých 9 % vytvára potom jeho bohatstvo. Tých 9 % mu nikto už nezoberie. Je to jediná vec, ktorú ktorákoľvek vláda dala, že dala ľuďom. Nedala nikde, dala ľuďom, aby si odložili. A keď vám vadí, že používam slovo „pracujúci“. No vám sú pracujúci dobrí na podojenie možno, aby ste z nich vytiahli peniaze, ktoré oni zarábajú. My dane znižujeme, vy dane zvyšujete. Vy sa ich snažíte o peniaze obrať, my sa snažíme hovoriť, že štát nepotrebuje toľko peňazí, nepotrebuje zdierať ľudí, radšej nechajme tie peniaze ľuďom a pracujúcim. V tom sa budeme určite líšiť. Pán Podmanický, keď budete vy a ďalší, všetci opakovať stále to isté, tak aj mňa nútite stále sa vracať k tomu istému, pretože bez ohľadu na to, že sú vysvetlené veci, vy stále opakujete to isté, to isté. No tak, čo sa dá robiť?! K pánovi Martvoňovi. Tu vidno ten ideologický, naozaj, pohľad a rozdiel. Súkromná špajza. Vy sa to snažíte, ste povedali, že zo súkromnej vrátiť do spoločnej. Akože vrátiť do spoločnej? Vy tie peniaze okamžite miniete. V tej špajze nebude nič. To znamená, to je ten obrovský rozdiel. My sa snažíme vytvoriť rezervy, aby tie peniaze zostali, pretože ony sa neminú, ony sa investujú a čakajú, rozmnožujú sa, vytvárajú rezervu pre celú krajinu. Vy sa ich snažíte minúť, zobrať a minúť. To je celé.
Pročko, Jozef, poslanec NR SR (2023-11-16):
Viete, pán Lackovič, oni urobili jeden a pol strany. Tam chýba všetko. Tam to nie je komplexné, to je len, to je len taký balast, aby Fico mohol v piatok povedať na ich sneme, že pozrite, my sme geniálni, my sme to urobili. Tam chýba strašne veľa vecí. Oni napr. chcú rozdeliť RTVS, zlúčili sme to, teda oni to zlúčili a v poriadku teda. Viete, to nie je o tom, že keď to rozdelíme, keď rozdelíme RTVS, tak zrazu bude to všetko fungovať. Je to o ľuďoch. Keď riaditeľ rozhlasu bude čestný človek a spravodlivý a bude to robiť naozaj spravodlivo, v poriadku. Keď to bude, riaditeľ televízie bude čestný človek, tak v poriadku. Tu ide o tom, že naozaj v tých funkciách by mali byť čestní ľudia. Ale pozrite, koho tu máme? Napríklad tamto pán Blanár je minister zahraničných vecí, človek, ktorý keď bol na, na v župe, tak pod jeho vedením sa kšeftovalo. Kaliňák, pod jeho vedením uniesli Vietnamca. A môžem ísť rad radom ďalej. Takáč, ktorý bol v Prievidzi na Slovenskom pozemkovom fonde, tam sa diali veci. Šutaj Eštok, veď to je elita, elita, ktorá je, nemám, nemám slov na nich. A toto nám tu vládne. Dobre, veď nemohli ste tam dať ľudí, ktorí naozaj sú odborníci, ktorí sú čestní. Nie. Vy ste si tam dali politických ľudí a mne je ľúto, že minister spravodlivosti, ktorého som ja považoval za čestného človeka, tak ide robiť to, že ide znižovať tresty. Oni idú znižovať tresty! To znamená, že kľudne kradnite všetci, nebojte sa, kradnite. Ukradnite, koľko chcete peňazí, my vám znížime tresty. Veď čo, nedostanete pätnásť rokov, ale tri roky. Odsedíte si tri roky a potom si za tie stámilióny užijete. Toto je smutné! Toto sa tu ide diať! A ja zase zopakujem, vás prosím, čestní poslanci, lebo naozaj tam nesedia všetko tí, čo dostali od Fica po tristo-, štyristotisíc, čo dostali kšefty. Prosím vás, strážte to.
Pfundtner, Edita, poslankyňa NR SR (2011-04-05):
Ďakujem, pán predseda. V rozprave vystúpili siedmi poslanci, a to: pán podpredseda parlamentu, pán Fico, poslanci pán Maďarič, Paška, Ondruš, Poliačik, Richter a Kaliňák. Pán poslanec Ondruš predniesol tri procedurálne návrhy podľa § 83 odsek 1 rokovacieho poriadku a pán poslanec Robert Kaliňák jeden. Pán poslanec Maďarič predniesol doplňujúci návrh k prvému bodu návrhu zákona a navrhol v § 39 ods. 8 pripojiť na konci vetu: „O tomto návrhu sa hlasuje tajne.“ Dovoľte mi, vážení kolegovia, aby som predsa len prečítala toto doplnenie, tento návrh pána poslanca Maďariča. A po navrhovanom doplnení by tento bod 1 návrhu zákona znel nasledovne: ,,Tajne sa hlasuje v prípadoch ustanovených ústavou, alebo ak sa na tom na návrh najmenej pätnástich poslancov bez rozpravy uznesie Národná rada. Taký návrh sa podáva najneskôr do začiatku rokovania o tomto bode programu schôdze Národnej rady. O tomto návrhu sa hlasuje tajne.“ Ďakujem za pozornosť. A teraz, pán predseda, prosím, dajte hlasovať o procedurálnych návrhoch v nasledovnom poradí: Dajte, prosím, hlasovať o návrhu pána poslanca Ondruša odložiť rokovanie o návrhu zákona.
Ondruš, Branislav, poslanec NR SR (2011-07-11):
Ďakujem pekne, pán podpredseda. Pán kolega, ja oceňujem toto vystúpenie, pretože ponúklo taký širší, by som povedal, spoločenský pohľad na tú problematiku, o ktorej rokujeme a ktorá s mnohými zmenami, ktoré prináša novela Zákonníka práce, súvisí. A mne tam zišli na um také ekonomické implikácie tých zmien, ktoré sa v Zákonníku práce nachádzajú, pretože ja som hlboko presvedčený o tom, že viaceré z tých zmien budú mať vážne negatívne aj ekonomické dopady, a to v tom, že sa bude stupňovať tlak na znižovanie miezd, a teda na znižovanie disponibilných príjmov obyvateľstva. V konečnom dôsledku pritom práve spotreba a domáca spotreba je dôležitým faktorom oživenia hospodárstva, a to aj v čase krízy. A o tom, že sa kríza neskončila, svedčí podľa môjho názoru práve zámer vedenia ministerstva a vlády, urobiť z tzv. flexikonta permanentný nástroj, o ktorom teda vieme, že je to typický protikrízový nástroj. A ja to beriem ako naozaj isté priznanie, že sa nemožno ešte tešiť, že by sa trajektória ekonomického vývoja dostala na tú predkrízovú úroveň. Takže ja považujem za mimoriadne dôležité poukázať na to, že znižovanie príjmov či už tým, že sa zruší súbeh výpovednej doby a odstupného, alebo tým, že vzápätí na toto už pán minister ohlásil znižovanie a skracovanie podpory v nezamestnanosti, čo bude vytvárať tlak na to, aby ľudia prijímali akúkoľvek prácu za akýchkoľvek platových aj pracovných podmienok, bude mať negatívne dopady aj na ekonomický vývoj Slovenska.
Jurinová, Erika, podpredsedníčka NR SR (2015-01-30):
Pani poslankyňa Tomanová.
B. Bugár, podpredseda NR SR: (2004-01-22):
Otváram rozpravu o tomto bode programu. Pýtam sa, kto sa hlási do všeobecnej rozpravy? Nikto. Konštatujem, že môžem uzavrieť všeobecnú rozpravu. Ďakujem pekne a prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 472/2002 Z. z. o medzinárodnej pomoci a spolupráci pri správe daní a o zmene a doplnení zákona č. 366/1999 Z. z. o daniach z príjmov v znení neskorších predpisov a ktorým sa menia a dopĺňajú niektoré ďalšie zákony . Vládny návrh zákona ste dostali ako tlač 495. Rozhodnutie na jeho pridelenie na prerokovanie výborom máte v tlači 521. Prosím teraz podpredsedu vlády a ministra financií Ivana Mikloša, aby návrh uviedol. Nech sa páči.
Pellegrini, Peter, podpredseda NR SR (2020-09-02):
Pán podpredseda Laurenčík.
Halgašová, Jarmila, poslankyňa NR SR (2020-06-09):
Janka, ja veľmi stručne ti doplním tvoje možno negatíva. V súčasnosti obchod tvrdí, že je jedným z najvýznamnejších zamestnávateľov na Slovensku. A je veľmi pravdepodobné, že postupne, pomaličky to tak nebude, pretože a aj v nedeľu sa vytrácajú vlastne predavačky z obchodov, pretože tieto obchody zavádzajú samoobslužné pokladnice, pokladne, kde si teda majú možnosť si samotní zákazníci, spotrebitelia naúčtovať a vlastne zaplatiť svoj tovar. Čiže už tuná sa tento počet zamestnancov pracujúcich v nedeľu, by som povedala, vďaka technike znižuje. A jedna sedmina mi tiež celkom nesedí, že teda tá, že sa to všetko rozloží, tá nedeľa, na šesť dní v týždni, pretože mnohí občania to budú robiť stále tak, že pôjdu radšej do zahraničia a aj v tú nedeľu. Napríklad pôjdu na výlet do Ledníc v susednej Českej republike a zároveň to spoja aj s nákupom a ešte aj ušetria peniaze, pretože sú tam, predpokladám, tie potraviny lacnejšie. Čiže my týmto vlastne oberáme aj našu štátnu pokladňu o dépeháčku. Ďakujem.
Raši, Richard, poslanec NR SR (2015-11-11):
Iba krátka reakcia. Všetky takéto podujatia sú robené odbornými spoločnosťami a súvisia s prevenciou ochorení nielen pre poslancov, ale aj pre zamestnancov parlamentu a so šírením osvety aj cez poslancov, aby túto osvetu vedeli šíriť našim občanom. A ide o preventívne opatrenia. Všetko to zabezpečujú odborné spoločnosti, ktoré patria pod Slovenskú lekársku spoločnosť. Nikto z nás ani ten nikto nekalý to neplatí. A ešte raz vás všetkých tam pozývam. A veľmi nerád to hovorím, ale keď raz takto prídeme kvôli psychiatrickým ochoreniam, pozvem vás tam, pán poslanec Hlina. Ďakujem pekne. (Potlesk.)
Janiš, Stanislav, poslanec NR SR (2011-02-11):
Vysporiadali sme sa so spoločnou správou. Pristúpime k pozmeňovacím návrhom z rozpravy. Ako prvý odznel pozmeňovací návrh pána kolegu Krnáča. Budeme hlasovať o bode 1, 2 naraz? (Reakcia poslanca.) Pán podpredseda, dajte o ňom hlasovať.
B. Bugár, podpredseda NR SR: (2006-04-21):
(Hlasovanie.) Prítomných 114 poslancov, za 112, zdržal sa 1, nehlasoval 1. Konštatujem, že návrh zákona sme schválili. Prosím pani poslankyňu Navrátilovú ako spravodajkyňu k návrhu účtovnej závierky Sociálnej poisťovne za rok 2005 (tlač 1546), aby nám navrhla uznesenie. Ľ. Navrátilová, poslankyňa: Pán predsedajúci, dajte, prosím, hlasovať o návrhu uznesenia Národnej rady k účtovnej závierke Sociálnej poisťovne za rok 2005, tak ako ho majú poslanci rozdaný v laviciach.
Šefčík, Marek, poslanec NR SR (2020-10-20):
Dobre, takže pristúpime k hlasovaniu o pozmeňujúcom návrhu pani poslankyne Cigánikovej, ktorá požiadala hlasovať o bodoch 1, 6 a 12 spoločne.
Vaľová, Jana, poslankyňa NR SR (2020-02-20):
Áno, ja len hovorím, však to je fakt, myslím si, je to fakt, že ste mali nohavičky dole na bilborde, to by si slušná, slušná žena asi nedovolila. 	Takže poďme k tým dôchodcom. (Prerušenie vystúpenia predsedajúcim.)
Laurenčík, Milan, podpredseda NR SR (2021-11-23):
Ďakujem pekne. Na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi s faktickou poznámkou pán poslanec Matúš Šutaj Eštok. Nech sa páči.
Paška, Pavol, predseda NR SR (2012-07-26):
Nech sa páči, predložte to, čo sa týka tretieho čítania. (Poslanec Hlina odchádza od rečníckeho pultu.) Ďakujem pekne, pán spravodajca, budeme hlasovať. (Ruch v sále.) Vyhlasujem rozpravu za skončenú a, pán spravodajca, budeme hlasovať.
J. Zvonár, poslanec: (2009-12-02):
Národná rada Slovenskej republiky uznesením č. 1724 z 28. októbra 2009 po prerokovaní návrhu poslancov Národnej rady Slovenskej republiky Jozefa Valockého a Róberta Madeja na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996  Z. z. o rokovacom  poriadku Národnej rady prerokuje uvedený návrh zákona v druhom čítaní a pridelila vládny návrh zákona podľa § 74 ods. 1 na prerokovanie ústavnoprávnemu výboru a Výboru Národnej rady pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor prerokoval návrh poslancov a odporučil Národnej rade Slovenskej republiky  návrh zákona schváliť so zmenami a doplnkami. Výbor Národnej rady pre zdravotníctvo prerokoval návrh a doporučil návrh zákona schváliť so zmenami a doplnkami. Z rokovania výborov vznikli pozmeňujúce návrhy, ktoré sú v bode IV spoločnej správy a o ktorých potom dám hlasovať podľa doporučenia gestorského výboru. Pán predsedajúci, skončil som, môžete otvoriť rozpravu.
Richter, Ján, minister práce, sociálnych vecí a rodiny SR (2014-09-10):
Ďakujem pekne za slovo, pani podpredsedníčka Národnej rady. Vážené panie poslankyne, páni poslanci, cieľom predloženého vládneho návrhu zákona je najmä zvýšiť motiváciu dlhodobo nezamestnaných alebo dlhodobo neaktívnych osôb v produktívnom veku nájsť a udržať si zamestnanie a podieľať sa tak na riešení svojej nepriaznivej sociálnej situácie vlastným pričinením. Navrhuje sa preto upraviť nové podmienky pre vznik nároku na osobitný príspevok. Oproti súčasnému stavu, keď podmienkou nároku na osobitný príspevok je skončenie poskytovania pomoci v hmotnej núdzi, sa umožňuje súbeh poskytovania osobitného príspevku s poskytovanou pomocou v hmotnej núdzi občanovi, ktorý je v dlhodobej neaktívnej... a nastúpi následne do práce. Súčasne sa ustanovuje nová podmienka pre vznik nároku na osobitný príspevok, ktorou je dohodnutie pracovného pomeru alebo obdobného pracovného vzťahu najmenej v rozsahu polovice ustanoveného týždenného pracovného času s dohodnutým príjmom minimálne vo výške minimálnej mzdy, resp. jej pomernej časti zodpovedajúcemu skrátenému úväzku. Zmena sa navrhuje aj pri podmienke dohodnutej maximálnej výšky príjmu z tohto vzťahu, a to zo súčasného trojnásobku na dvojnásobok minimálnej mzdy. Návrh zákona vymedzuje výšku osobitného príspevku na dvoch úrovniach a dĺžku poberania osobitného príspevku najviac 12 po sebe nasledujúcich kalendárnych mesiacov, a to vo výške 126,14 eura prvých 6 mesiacov a 63,07 eura ďalších 6 mesiacov. Toľko úvodom, uchádzam sa o podporu tohto návrhu zákona v prvom čítaní. Skončil som, pani podpredsedníčka.
Foltin, Roman, poslanec NR SR (2020-09-18):
Pozmeňujúci a doplňujúci návrh poslanca Národnej rady Slovenskej republiky Romana Foltina k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov, tlač č. 158. 1. V čl. I bod 1 § 11a ods. 2 sa slová „21 dní pred začiatkom vysielania politickej reklamy“ nahrádzajú slovami „42 dní pred dňom konania volieb“. 2. V čl. I bod 1 § 11a ods. 4 sa na konci pripája táto veta: „Ustanovenia prvej vety a druhej vety sa nevzťahujú na kandidáta na funkciu poslanca zastupiteľstva samosprávneho kraja, na kandidáta na funkciu poslanca mestského zastupiteľstva, na kandidáta na funkciu poslanca obecného zastupiteľstva alebo na kandidáta na funkciu poslanca miestneho zastupiteľstva, ktorý je zároveň kandidátom na funkciu predsedu samosprávneho kraja, primátora mesta, starostu obce alebo starostu mestskej časti. Takýto kandidát má nárok len na dĺžku vysielacieho času, ktorá mu bola pridelená ako kandidátovi na funkciu predsedu samosprávneho kraja, primátora mesta, starostu obce alebo starostu mestskej časti.“ Ďakujem, pán predsedajúci, skončil som.
Bugár, Béla, podpredseda NR SR (2010-12-09):
Na vystúpenie pána poslanca s faktickými poznámkami, dvaja páni poslanci. Končím možnosť sa prihlásiť s faktickými. Pán poslanec Somogyi, nech sa páči.
B. Hradecký, poslanec: (2009-06-18):
Uvedené výbory prerokovali predmetný návrh zákona v stanovených termínoch. Gestorský výbor nedostal do začiatku rokovania o návrhu zákona žiadne stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky č. 350/1996 Z. z. K predmetnému návrhu zaujali výbory Národnej rady Slovenskej republiky tieto stanoviská: 1. Odporúčanie pre Národnú radu Slovenskej republiky návrh schváliť s pozmeňujúcimi návrhmi – Výbor Národnej rady Slovenskej republiky pre financie, rozpočet a menu. 2. Odporúčanie pre Národnú radu Slovenskej republiky návrh schváliť –  Ústavnoprávny výbor Národnej rady Slovenskej republiky. Z uznesenia výborov Národnej rady Slovenskej republiky uvedených pod bodom 3 vyplynuli štyri pozmeňujúce návrhy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: O bodoch spoločnej správy 1, 2, 3, 4 hlasovať spoločne s návrhom gestorského výboru schváliť. Gestorský výbor na základe stanovísk výborov k návrhu zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov odporúča Národnej rade Slovenskej republiky návrh zákona a opatrenia na zmiernenie vplyvov globálnej finančnej krízy na bankový sektor schváliť s pozmeňujúcimi návrhmi. Predmetná správa výborov Národnej rady Slovenskej republiky o návrhu zákona a o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov bola schválená uznesením gestorského výboru č. 559 z 18. júna 2009. Výbor určil pána poslanca Jozefa Buriana za spoločného spravodajcu výborov. Súčasne ho poveril predniesť spoločnú správu výborov na schôdzi Národnej rady. Po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Ďakujem, pán predseda, skončil som. Otvorte, prosím, rozpravu.
Sulík, Richard, predseda NR SR (2011-02-08):
Ďakujem. S faktickou poznámkou sa neprihlásil nikto. Slovo má pán poslanec Kalist, nech sa páči.
Blahová, Natália, poslankyňa NR SR (2010-12-15):
Ďakujem, pán predseda. V rozprave vystúpila jedna pani poslankyňa a na základe jej návrhu budeme odporúčať prideliť návrh zákona aj hospodárskemu výboru. Prosím, pán predseda, dajte hlasovať o postúpení návrhu zákona do druhého čítania.
G. Gál, poslanec: (2006-09-06):
Páni poslanci, pani poslankyne z koalície, dbajme o čistotu v práve, lebo kvantum zákonov, ktoré musíme prijať, absolútne poškodzujeme tým, že zavádzame vágne pojmy, ako je slovíčko „najmä“, do právneho poriadku. Ďakujem pekne.
M. Číž, podpredseda NR SR: (2006-10-18):
Vážené kolegyne, kolegovia, otváram všeobecnú rozpravu. Chcem vás informovať, že som nedostal žiadnu písomnú prihlášku do rozpravy, preto sa pýtam, či sa niekto chce do rozpravy prihlásiť ústne? Pokiaľ nikto, uzatváram možnosť prihlásiť sa do rozpravy ústne. Vyhlasujem zároveň všeobecnú rozpravu za skončenú. Predpokladám, že nebude sa chcieť vyjadriť ani pán navrhovateľ, ani pán spravodajca. Ďakujem veľmi pekne. Vážené kolegyne, kolegovia, prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov . Návrh zákona ste dostali ako tlač č. 97 a návrh na pridelenie na prerokovanie vo výboroch v rozhodnutí predsedu Národnej rady č. 84. Opäť teda dávam slovo poslancovi pánovi Vladimírovi Palkovi, aby za skupinu poslancov tento návrh zákona uviedol. Nech sa páči.
B. Bugár, podpredseda NR SR: (2006-04-21):
(Hlasovanie.) Prítomných 124, za 45, proti 23, zdržalo sa 53, nehlasovali 3. Námietku pána poslanca sme neschválili. Ďalej ide návrh pána poslanca Maxona. A. Blajsko, poslanec: Pán poslanec Maxon dal 1 návrh. Dajte o ňom hlasovať.
Glváč, Martin, podpredseda NR SR (2016-09-21):
Ďalej v rozprave vystúpi pán poslanec Galek, nech sa páči.
Ľ. Kaník, minister práce, sociálnych vecí a rodiny SR: (2004-05-12):
Predloženým návrhom zákona sa súčasne upresňujú dôvody prerušenia povinného nemocenského poistenia, povinného dôchodkového poistenia a povinného poistenia v nezamestnanosti, vypúšťa sa osobitná definícia vymeriavacieho základu na platenie poistného zamestnanca, ktorý vykonáva štátnu službu v sídle služobného úradu v zahraničí, zamestnanca, ktorý vykonáva verejnú službu v zahraniční, zahraničného spravodajcu Slovenského rozhlasu a Slovenskej televízie z dôvodu, aby týmto vymeriavacím základom bol celý funkčný plat, ktorý podlieha dani z príjmov. Upravuje sa riešenie záväzkov lôžkových zdravotníckych zariadení v zriaďovateľskej pôsobnosti štátu a záväzky decentralizovaných lôžkových zdravotníckych zariadení voči Sociálnej poisťovni tak, aby sa v čo najmenšej miere zaťažili verejné financie a nezakladali sa dodatočne nároky na štátny rozpočet. Ďakujem za pozornosť, to je všetko.
Blanár, Juraj, podpredseda NR SR (2021-11-10):
Prerušujem rokovanie o tomto bode programu. Vážené pani poslankyne, páni poslanci, budeme pokračovať nasledujúcim bodom programu. Ešte predsa len, pán spravodajca, vo vašom... chcem ešte vrátiť na chvíľočku informáciu o hlasovaní, ktorá nezaznela.
Blaha, Ľuboš,  podpredseda NR SR (2024-02-21):
Pani poslankyňa Lucia Plaváková.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 133 poslancov, za 124, zdržalo sa 9. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Žiga, Peter, podpredseda NR SR (2024-09-17):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Válekovi. Nech sa páči, pán spravodajca.
Simon, Zsolt, minister pôdohospodárstva a rozvoja vidieka SR (2011-06-29):
Ďakujem pekne. Vážený pán predsedajúci, vážené pani poslankyne, vážení páni poslanci, cieľom predkladaného návrhu zákona je výrazné precizovanie doterajšej platnej právnej úpravy hlavne z pohľadu ochrany zdravia spotrebiteľa, organizácie kontrol orgánmi úradného dohľadu, úpravy sadzieb pokút pri porušovaní zákona a vypustenia tých ustanovení, ktoré sú už upravené inými, priamo aplikovateľnými právnymi aktmi Európskej únie. Vážené pani poslankyne, vážení páni poslanci, vzhľadom na to, že v tomto návrhu zákona pôvodne sa počítalo aj s informačnými tabuľami, budem sa uchádzať o vašu podporu po širokej dohode, aby sme takéto riešenie opäť do tohto návrhu zákona dali a zjednoznačnili to v tých prípadoch, kde je neodškriepiteľné, že došlo k pochybeniu. Tam, kde je jogurt po dobe spotreby, tak tam hádam nikto nebude spochybňovať, či to tam je alebo či to tam nie je. A bolo by potrebné v tejto oblasti nájsť širokú zhodu na tom, aby sme mali kvalitné a bezpečné potraviny v našich obchodoch, pretože to je základ zdravia tohto obyvateľstva. Ďakujem pekne.
P. Paška, predseda NR SR: (2008-11-26):
Návrh sme neschválili.
Kotleba, Marek, poslanec NR SR (2022-06-16):
Ďakujem pekne za slovo, pán predseda. Pán poslanec Svrček, ja som si dobre vypočul, ale ja si myslím, že tie technické a emisné kontroly na tých ukrajinských vozidlách na Slovensku nebudú asi možné, pretože tie vozidlá, ktoré idú mimo Európsku úniu, tak veľakrát vyzerajú presne tak isto, ale majú napríklad úplne iné emisné normy, a tie vozidlá ukrajinské, ktoré, na ktorých Ukrajinci prídu na Slovensko, môžu vyzerať presne tak isto, ale nemusia spĺňať požiadavky na splnenie technickej kontroly, prípadne emisnej kontroly. Čiže neviem, ako toto bude realizovateľné. A z Ukrajiny sem chodia vozidlá nielen známych európskych značiek, ale aj rôzne vozidlá z východu, s ktorými naši technici na estekáčkach napríklad nemusia mať vôbec žiadne skúsenosti, čiže, prosím vás, na tomto skúste ešte si zasadnúť napríklad s prevádzkovateľmi estekáčiek, že či to vlastne bude možné a či oni budú mať takýto softvér, aby takéto technické a emisné kontroly vedeli vykonať. Ďakujem.
Brocka, Július, poslanec NR SR (2013-09-04):
Pán kolega Kaník, vy ste aj týmto svojím vystúpením potvrdili, že vy ste nenapraviteľný perfekcionista alebo maximalista. Buďte rád, že SMER sa inšpiruje vašimi návrhmi. Vám vadí, alebo hovorili ste o nespravodlivosti, že osobitný príspevok, niekto, kto bol v hmotnej núdzi, bude dostávať, keď sa zamestná, a ten, ktorý pracuje za nízku mzdu, že ten taký príspevok nedostane. No veď bežný život prináša takýchto nespravodlivosti toľko, ja spomeniem len niektoré, ktoré ma tak v rýchlosti napadnú. Telekomunikační operátori: veď ja som starý klient, ale keď pozerám, aké výhody ponúkajú tým klientom, ktorí sa dnes prihlásia, tak blednem závisťou. Alebo ak ste vybavovali poistku na auto: veď v posledný deň, kto si vybaví poistku, tak tá bude nepomerne lacnejšia, ako tí poctivci, ktorí si ju vybavili v dostatočnom predstihu. Čiže, pán kolega Kaník, ja by som bol na vašom mieste väčší realista. Aj to, myslím si, že v tejto chvíli, čo SMER predkladá, tak je výrazný krok dopredu.
Pčolinský, Peter, podpredseda NR SR (2023-01-24):
Pán poslanec Jarjabek.
M. Číž, podpredseda NR SR: (2006-12-13):
(Hlasovanie.) Prítomných 141 poslancov, za 136 poslancov, zdržali sa 4 poslanci, nehlasoval 1 poslanec. Tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, hlási sa niekto do rozpravy? Ak nie, vyhlasujem rozpravu za skončenú. Nech sa páči, pán spravodajca.
Blanár, Juraj, poslanec NR SR (2020-05-12):
Ďakujem. Zvolávam zasadnutie zahraničného výboru na zajtra o 12.00 hodine podľa pozvánky, ktorú ste dostali do mailu. Ďakujem.
Danko, Andrej, predseda NR SR (2016-06-07):
Ďakujem. Pán poslanec Zsolt Simon.
Kotleba, Marian, poslanec NR SR (2016-10-27):
Pán docent Klus, dovoľte mi ako nehodnému upresniť vás, že na vypísanie referenda nie je potrebných 250-tisíc ale 350-tisíc podpisov. Keďže ste sa v SaS-ke tomu venovali, tak by ste to mohli vedieť. A chcem sa vás iba jednu vec opýtať, že uhm, chcem sa vás spýtať iba jednu vec, že na základe čoho si dovoľujete označiť viac ako 17 miliónov občanov Veľkej Británie ako kognitívne inkompetentných, to znamená nevedomých? Na základe čoho? Na základe toho, že prijali rozhodnutie, ktoré sa vám osobne ako fanatikovi do Európskej únie nepáči? Ďakujem.
Kollár, Jozef, poslanec NR SR (2013-10-30):
Vážený pán predseda, dajte, prosím, hlasovať o tom, že Národná rada Slovenskej republiky v zmysle § 73 ods. 3 písm. c) zákona o rokovacom poriadku prerokuje predmetný návrh v druhom čítaní.
P. Paška, predseda NR SR: (2007-10-25):
(Hlasovanie.) 140 prítomných, 139 za, 1 nehlasoval. Uvedené body sme odsúhlasili.
Glváč, Martin, podpredseda NR SR (2019-05-15):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi. Vitajte, pán poslanec, nech sa páči, máte slovo.
Dostál, Ondrej, poslanec NR SR (2023-12-19):
Ďakujem. Pán predseda, týka sa to legislatívnej čistoty prijímania tohto návrhu zákona. Keďže pán poslanec Galko navrhol hlasovať o každom z 230 bodov samostatne a v jednom sa pomýlil, to neznamená, že nemožno hlasovať o tých 229. (Prerušenie vystúpenia predsedom.)
Danko, Andrej, predseda NR SR (2016-06-07):
Ďakujem. Pán poslanec Martin Klus s faktickou poznámkou.
Jurinová, Erika, podpredsedníčka NR SR (2015-06-23):
V zmysle rokovacieho poriadku o slovo požiadal pán podpredseda vlády a minister vnútra, pán Kaliňák.
Heger, Eduard, poslanec NR SR (2018-09-14):
Ďakujem veľmi pekne. Veľmi dobrý postreh, tá vymožiteľnosť práva, určite to je niečo, čo tu, v čom Slovensko teda je veľmi na chvoste, to vieme. Ale ten návrh zákona nerieši úplne to, čo si pomenoval, pretože tam sú dva rozmery. Jeden je to, že učia, učí ľudí, učí podnikateľov tej platobnej disciplíne. Lebo to je ten problém, že u nás podnikatelia sú ako keby nedisciplinovaní. No proste toto ich bude, trošku meniť myslenie. Ale druhý rozmer je ten, že musia zverejňovať svoju práve tie resty v tej platobnej disciplíne. A takýto register v súčasnosti neexistuje a toto je ďalší dôležitý rozmer ako ochrany práve tých podnikateľov, ktorí na tom podnikateľskom trhu pôsobia, že si budú môcť odkontrolovať práve tú kredibilitu, nejaký ten rating tých firiem a ten rating bude práve v tom, že budú vidieť, ktoré firmy majú, koľko sú po splatnosti. Takže myslím si, že tento rozmer je tu úplne kľúčový. A zároveň aj to s tou vymožiteľnosťou. Do určitej miery áno, vstupuje do toho tak, ako si pomenoval, že vlastne je tu tá, tá vymožiteľnosť, ale myslím si, že môžme to asi prebrať potom ešte mimo, ale tie trestné činy prichádzajú v prípade, že nejak dlhodobo neuhrádza tie pohľadávky, a toto má za následok na to, aby okamžite rešpektovali tie splatnosti a aby uhrádzali tak, ako im tie faktúry prichádzajú. Takže to buduje ten návyk. Asi toľko.
J. Vaľová, poslankyňa: (2008-09-16):
Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Prosím, dajte o tomto návrhu hlasovať.
P. Paška, predseda NR SR: (2007-05-10):
(Hlasovanie.) 124 prítomných, 120 za, 4 sa zdržali. Konštatujem, že sme pridelili návrh zákona výborom, určili gestorský výbor, ako aj lehoty na prerokovanie v druhom čítaní. Poprosím teraz pána poslanca Džurinu, aby uvádzal hlasovanie v prvom čítaní o vládnom návrhu zákona o prevencii a náprave environmentálnych škôd a o zmene a doplnení niektorých zákonov . Je to tlač 244.
P. Paška, predseda NR SR: (2006-09-07):
Prvá otázka, ktorá bola vyžrebovaná pre pána premiéra, je od pána poslanca Martina Fronca: „Pán premiér, z vášho vyjadrenia v médiách som sa dopočul, že sa chystáte zrušiť krajské školské úrady. Aký prínos pre školstvo a aké finančné úspory z ich zrušenia očakávate?“ Nech sa páči, pán podpredseda.
Šeliga, Juraj, podpredseda NR SR (2020-10-13):
S reakciou pán poslanec Kotleba.
V. Veteška, podpredseda NR SR: (2007-10-18):
Otváram všeobecnú rozpravu. Písomne sa do rozpravy prihlásila jedna pani poslankyňa za Klub SDKÚ – DS pani poslankyňa Žitňanská. Nech sa páči, máte slovo.
J. Tkáčová, poslankyňa: (2009-06-30):
Potom vám chcem povedať: hovoríte o halierových množstvách. Ale to sú halierové množstvá platené každý deň. A ešte sa zastavím pri vašej poznámke o poplatkoch za znečisťovanie ovzdušia. Tam skutočne je fakt, že platiteľom je ten, kto znečisťuje, ale z pohľadu občana, občan zaplatí iba raz, pretože platí len za výrobok, ktorý tento znečisťovateľ ovzdušia vyrobí, ale v prípade odpadkov občan platí dvakrát a toto je pre mňa problém, pretože občan platí za odvoz odpadu a občan platí v cene výrobku toho výrobcu alebo dovozcu, ktorý platí poplatok za likvidáciu odpadu. A celkom na záver chcem povedať, že keď vstupuje na trh neprirodzený inštrument, ako je napríklad obchodovanie s emisnými kvótami, potom máme ako výsledok neprirodzené správanie, a to je uzatvorenie tejto škandalóznej zmluvy o predaji emisných kvót. A to isté je v Recyklačnom fonde, je to neprirodzený prvok, ktorý generuje neprirodzené správanie, to znamená správanie, ktoré vygeneruje korupciu. Toľko som chcela povedať. A vôbec nie je pravda, že nemyslíme pritom na životné prostredie, pretože som povedala, že úplne na úvod by sme si mali zodpovedať otázku, či chceme lacné výrobky a špinavé ulice, alebo chceme čisté životné prostredie, pretože čisté životné prostredie niečo stojí, ale na to by nám mali odpovedať občania v diskusii, a nie lobisti. Ďakujem.
Pčolinský, Peter, podpredseda NR SR (2023-05-25):
Pani poslankyňa Vorobelová.
Kamenický, Ladislav, poslanec NR SR (2017-12-13):
Ďalšie tri pozmeňujúce návrhy v rozprave podal poslanec Miroslav Sopko. Dajte, prosím, hlasovať o jeho prvom pozmeňujúcom návrhu.
B. Bugár, podpredseda NR SR: (2001-11-06):
M. Mesiarik, poslanec: Áno, chcel by som reagovať na vystúpenie pána kolegu Kalmana, pretože, či chceme alebo nechceme, skutočne v mnohom hovoril pravdu, hovoril realitu bez ohľadu na to, či  sme z koalície alebo opozície. Ja chcem oceniť aktivity, ktoré z dielne kresťanských demokratov idú, pretože toto nie sú prvé aktivity, tých aktivít bolo pomerne mnoho za tie 3 roky, čo sme spolu. Ale na druhej strane chcem zdôrazniť, že skutočne to svedčí, tak ako pán  kolega Kalman povedal, že jednoducho tu chýba systémovosť, tu chýba koncepčnosť rezortu, tu chýba koncepčnosť vlády. Takže nemôžeme sa čudovať a, ja myslím, ani kritizovať poslancov.  Naopak, poslancom treba poďakovať za to, že rozmýšľajú. Len škoda, že aj tá naša správa, ktorú sme tu mali v apríli o plnení programového vyhlásenia v oblasti zamestnanosti, upadla vlastne do zabudnutia. Tu odznela kopa dobrých myšlienok od vás z KDH, z opozície, vláda nezabrala. Dodnes sme nemali program národného rozvoja tu v parlamente, jednoducho dal sa dostratena. Tak sa potom nečudujme, že takto poslanci idú s takými návrhmi. Ja chcem len jedno upozorniť. Obávam sa, že nie je to celkom tak, kolegovia, ktorí predkladáte návrh, že by neboli finančné problémy. Upozorňujem na to – znižovať odvody do fondov. Ja som tiež za to, ale viac od nich pýtať to znamená dostávať sa postupne do vážnych problémov. Okrem toho ak by tieto problémy a náklady, ktoré sa tu navrhujú, ako pán Kalman povedal, išli zo štátneho rozpočtu so 100 %, zdvihnem ruku za tým. Ale ak by to mal znášať Národný úrad práce, upozorňujem, že budú vážne problémy. A pokiaľ ide o návrh pána poslanca Fica, ja nevidím dôvod , aby sme takýto návrh prijímali, pretože ak sa dobre na to pozrieme, 80 % jeho návrhov sa dá vyriešiť vnútorným predpisom Národného úradu práce. Nič nebráni, aby robili niektoré veci tak, aby sprísnili kontrolu nezamestnaných. Ďakujem.
P. Hrušovský, podpredseda NR SR: (2002-06-26):
(Hlasovanie.) Prítomných je 102 poslancov, za 97, proti 1, zdržali sa 2, nehlasovali 2. Návrh sme schválili. Ďalší návrh zo spoločnej správy. V. Maňka, poslanec: Budeme hlasovať osobitne o bode č. 7, ktorý síce gestorský výbor odporúča schváliť, ale ide o nadobudnutie účinnosti a zaznel v rozprave pozmeňujúci návrh pána poslanca Tatára, ktorý je aktuálny z hľadiska účinnosti.
Číž, Miroslav, podpredseda NR SR (2014-12-11):
Pán poslanec, žiadate, aby Národná rada hlasovala o vašej nespokojnosti s odpoveďami? (Odpoveď poslanca Kadúca: Áno, samostatne, prosím.) O každej jednej samostatne? Beriem na vedomie. Kolegyne, kolegovia, vystúpili všetci poslanci, ktorí sa do rozpravy prihlásili písomne. Pýtam sa teraz, kto sa do rozpravy k písomným odpovediam členov vlády hlási ústne. Neregistrujem žiadnu prihlášku. Takže mi dovoľte uzavrieť rozpravu. Chcem sa ešte opýtať, či k vystúpeniam poslancov nechce zaujať stanovisko niektorý člen vlády. Pokiaľ nie, prerušujem rokovanie o tomto bode. Hlasovať o uznesení budeme, samozrejme, v rámci riadnych hlasovaní. Teraz otváram, vážené kolegyne a kolegovia, bod interpelácie poslancov. Chcem vám dať pozornosti zákon, teda § 129 ods. 1 a 2 zákona o rokovacom poriadku, ktorý upravuje charakter tohto inštitútu. Chcem tiež pripomenúť, že podľa zákona o rokovacom poriadku ústne prednesená interpelácia nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Ďalej vám chcem oznámiť, že do bodu interpelácií sa písomne prihlásili páni poslanci Mikloško, Huba, klub OĽaNO Ján Mičovský a Miroslav... Pardon. Na interpelácie poslancov, ospravedlňujem sa ešte raz, do rozpravy písomne sa prihlásil pán Mikuláš Huba a Eva Hufková. Takže slovo má pán poslanec Huba, pripraví sa pani poslankyňa Hufková.
Paška, Pavol, predseda NR SR (2013-05-16):
Pán spravodajca, chcete? Nie. Prerušujem rokovanie o tomto bode programu. Budeme pokračovať ďalším bodom programu, ktorým je návrh na zvolenie členov Dozornej rady Úradu pre dohľad nad zdravotnou starostlivosťou. Je to tlač 479 a správa výborov má 479a. Poprosím vás, pani ministerka, aby ste odôvodnili návrh.
Kuffa, Štefan, poslanec NR SR (2014-03-20):
Kam sa vrátime, ak uznáme zväzok muža a ženy. Nikde sa nemusíme vracať, lebo stále to tuná bolo, že manželstvo bolo vždy poriadkom, prirodzeným poriadkom a vzťahom medzi mužom a ženou. To, že sa 40 % detí rodí v Európskej únii mimo manželstva, to nie je nedostatok sexuálnej výchovy, ale to je práve to vedenie a výchova detí k predmanželskej zdržanlivosti. Tieto experimenty poznajú už aj v Amerike od roku 2000 a dokonca aj v africkom štáte. Takisto v Ugande je to jeden z najúčinnejších bojov proti pohlavným chorobám a AIDS-u. To je práve viesť a vychovávať deti, mládež, ale aj dospelých ľudí k trvalému zväzku medzi jedným mužom a jednou ženou a takisto k predmanželskej zdržanlivosti. Ak si sa pýtal, kde chcú naše deti žiť, tak ja odpovedám, že chcú žiť na Slovensku. Aj ja chcem žiť tuná v tejto krajine. Ja nepotrebujem ísť nikde. James Dobson je americký psychológ a detský psychiater a on vyzýva priam k tomu aj americkú spoločnosť, aby sme sa nebáli vyzývať deti k tomu, aby žili v čistote a predmanželskej zdržanlivosti. Toto je jedna z tých ciest, a nie učiť deti sexuálnym praktikám a predčasným nejakým praktikám. K tým zmluvám, ktoré si tuná spomínal a prirovnával k diablovi. Je to také dehonestujúce, že tuná niekoho prirovnávaš, že podpisuje zmluvu s diablom. Ja ti to trošku ináč odpoviem. Ja odmietam zmluvu s dobrým anjelom, ja odmietam zmluvu s dobrým anjelom, ja to ešte poviem, keď to bude potrebné, dobrým anjelom v úvodzovkách (nie v tom zmysle dobrý ako dobrý, ale názov Dobrý anjel). Ďakujem.
Figeľ, Ján, podpredseda NR SR (2013-10-16):
Tým sme ukončili písomnú časť rozpravy. Teraz sa pýtam, či sa chce niekto prihlásiť ústne. Končím možnosť prihlásiť sa do rozpravy. Prvý prihlásený do rozpravy je Igor Hraško. Nech sa páči, pán kolega, máte slovo. (Reakcie z pléna.) Teda prihlásení sú ďalej do rozpravy Richard Sulík a Jozef Viskupič v tomto poradí.
Pellegrini, Peter, predseda NR SR (2024-02-08):
Prezentujme sa a hlasujme o bode č. 25 pozmeňujúceho návrhu pána poslanca Matoviča. (Hlasovanie.) Prítomných 144 poslancov, za 25, proti 76, zdržalo sa 42, nehlasoval 1. Tento bod sme neschválili.
Bašistová, Alena, poslankyňa NR SR (2018-06-21):
Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 974. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1090 z 31. mája 2018 a rozhodnutím č. 1024 z 24. apríla 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 
7. septembra 2018 a v gestorskom výbore do 10. septembra 2018. Prosím, pán predsedajúci, otvorte všeobecnú rozpravu.
Žiga, Peter, poslanec NR SR (2010-07-08):
Sľubujem. (Potlesk.)
Laššáková, Jana, podpredsedníčka NR SR (2015-02-12):
Nech sa páči, pán poslanec Hlina, máte slovo.